18/11/2020 | Administración LocalMunicipal
Oleiros
Convocatoria de subvenciones y ayudas públicas

Convocatoria do concurso literario "Descubrindo Oleiros" BDNS(Identif.):533236 De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/533236) O Servizo de Normalización Lingüística do Concello de Oleiros convoca o Premio Literario Descubrindo Oleiros, unha proposta que busca poñer en común promover a lingua e dar a coñecer o municipio.1. Participantes. Poderán concorrer a este premio todos os rapaces e rapazas de 3.º, 4.º, 5.º e 6.º de primaria e de ESO empadroados/as ou escolarizados/as no Concello de Oleiros e sempre que os relatos presentados se axusten ao especificado nestas bases. Establécense catro categorías atendendo ao curso ao que pertenza cada participante: Categoría 1: 3.º e 4.º de primaria. Categoría 2: 5.º e 6.º de primaria. Categoría 3: 1.º e 2.º de ESO. Categoría 4: 3.º e 4.º de ESO.2. Obras: temática e formato. Os relatos estarán ambientados necesariamente en Oleiros e escritos en lingua galega. Deben ser inéditos e que non fosen premiados en ningún outro concurso e non estean pendentes de fallo noutros premios. Presentaranse co título orixinal e un pseudónimo, sen ningún dato que revele a identidade do autor ou autora. Os textos que concorran ao concurso presentaranse manuscritos ou mecanografados, perfectamente lexibles, escritos a unha soa cara e cunha extensión de 1 a 3 páxinas en A4, fonte Arial 12, a dobre espazo, que poderán partir ou ir acompañados de fotografías, debuxos, ilustracións ou calquera imaxe do concello que poida ser suxerinte para o autor ou autora.3. Documentación a presentar. Os traballos presentaranse nun sobre grande co título do relato, no interior, ademais do texto, incluirase dentro un sobre pequeno pechado, que só teña escrito o título da obra escrito por fóra. O sobre pequeno conterá no seu interior unha breve nota biográfica do autor ou autora (nome e apelidos, enderezo, teléfono, enderezo electrónico, curso e centro educativo ao que pertence) e a fotocopia do documento acreditativo de identidade (fotocopia do DNI, pasaporte ou documento de identidade equivalente no caso de telo). 4. Lugar e prazo de presentación. A obra acompañada polo sobre presentarase en cada centro de ensino ou dirixirase ao Servizo de Normalización Lingüística do Concello de Oleiros sito na Fábrica, rúa do Inglés, n.º 13.15172, Perillo-Oleiros. O prazo de presentación iniciarase despois da publicación da convocatoria e rematará o 22 de decembro.5. Constitución do xurado e fallo. O xurado estará formado por persoal do Concello relacionado coa cultura, a literatura e a lingua e poderán contar co apoio de persoas especializadas. Presidenta: concelleira delegada de Cultura e Normalización Lingüística. Secretaria: técnica de normalización lingüística. Vogais: unha persoa especializada en Lingua e Literatura Galega. O seu fallo será inapelable e farase público no mes de febreiro de 2021.6. Premio. Outorgarase un premio por cada categoría e os eventuais accésits que se poidan conceder. Os premios que se concedan serán artigos electrónicos que promovan a creatividade das rapazas e dos rapaces por un importe máximo de 300 euros cada un. A dotación máxima do premio será de 1500 euros. Os traballos presentados quedarán en propiedade da Concellería de Cultura e Normalización Lingüística para a súa posible publicación, citando sempre a autoría de cada un deles.7. Publicación. As obras premiadas, así como os posibles accésits, serán publicadas nun libro que se lle entregará tanto ás persoas gañadoras como aos centros educativos participantes.8. Aceptación das bases. A presentación a este concurso literario supón a aceptación das presentes bases.9. Protección de datos. De conformidade co Regulamento Xeral de Protección de Datos do Parlamento Europeo e do Consello, do 27 de abril de 2016, os datos persoais recollidos na tramitación desta convocatoria, cuxo tratamento e publicación autoricen os pais, nais e titores/as legais das persoas interesadas mediante a presentación da súa obra, serán tratados co obxecto de xestionar o presente procedemento, así como para informar as persoas interesadas sobre o seu desenvolvemento. Así mesmo, os nomes das persoas gañadoras serán publicados na páxina web municipal e incorporados na Base de Datos Nacional de Subvencións. No caso de querer rectificar ou cancelar os ditos datos poderanse poñer en contacto co Servizo de Normalización Lingüística do Concello de Oleiros mediante o envío dunha comunicación ao seguinte enderezo: rúa do Inglés, 13, Perillo, CP 15172 Oleiros. Oleiros 11/11/2020 Esther Garrido Pan Concelleira delegada de Cultura e Normalización Lingüística